
Parlamentul  României

Camera  Deputaţilor

Comisia pentru industrii si servicii
                                                                                                     Bucureşti, 19.11.2014
                                                                                                      Nr.4c-3/346/2014



AVIZ

asupra proiectului de Lege pentru ratificarea Acordului Euro-mediteranean în domeniul aviaţiei între Uniunea Europeană şi statele sale membre, 
pe de-o parte, şi Guvernul Statului Israel, pe de altă parte, 
semnat la Luxemburg la 10 iunie 2013


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru transporturi şi infrastructură, cu proiectul de Lege pentru ratificarea Acordului Euro-mediteranean în domeniul aviaţiei între Uniunea Europeană şi statele sale membre, pe de-o parte, şi Guvernul Statului Israel, pe de altă parte, semnat la Luxemburg la 10 iunie 2013, transmis cu adresa nr.P.L.x496 din 4 noiembrie 2014, înregistrată sub nr.4c-3/346 din 5 noiembrie 2014.

Proiectul de lege înlocuieşte acordurile bilaterale existente, încheiate între statele membre ale Uniunii Europene şi Statul Israel cu un acord global. Prin încheierea acordului se urmăreşte deschiderea progresivă a pieţei în ceea ce priveşte accesul la rute, armonizarea legislaţiei, promovarea concurenţei, recunoaşterea necesităţilor de  securitate în relaţiile din domeniul aerian şi altele.


Consiliul Legislativ a avizat favorabil proiectul de lege cu avizul nr.1181/20.10.2014, cu observaţii şi propuneri care au fost însuşite de iniţiatori.                                      

Membrii comisiei au dezbătut proiectul de lege în şedinţa din 19.11.2014. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru ratificarea Acordului Euro-mediteranean în domeniul aviaţiei între Uniunea Europeană şi statele sale membre, pe de-o parte, şi Guvernul Statului Israel, pe de altă parte, semnat la Luxemburg la 10 iunie 2013, în forma adoptată de iniţiator.
Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este prima Cameră sesizată.
PREŞEDINTE
Iulian Iancu

Consilieri parlamentari,

Dr.Ioan Bivolaru

Dr.Fiz.Maria Cristina Bălănescu

